
ad eum fere omnes comites et barones et milites regni, parati
equis et arniis ad eundum quo rex praeciperet. Cumque
ibidem diu de pace et stabilitate regni tractassent, per consilium
episcoporum et comitum et baronum suorum removit custodes
castellorum Angliae, et tradidit ea ad custodiendum militibus
qui erant de privata familia sua.

A.D. 1178. Ib. i. 207. Itaque dominus rex moram faciens
in Anglia quaesivit de Justitiis quos in Anglia constituent,
si bene et modeste tractaverunt homines regni; et cum
didicisset quod terra et homines terrae nimis gravati essent ex
tanta Justitiarum multitudine, quia octodecim erant numero ,"
per consilium sapientium regni sui quinque tantum elegit, duos
scilicet clericos et tres laicos, et erant omnes de privata familia
sua. Et statuit quod illi quinque audirent omnes clamores
regni, et rectum facerent, et quod a curia regis non recederent,
sed ibi ad audiendum clamores hominum remanerent; ita
ut si aliqua quaestio inter eos veniret, quae per eos ad finem
duci non posset, auditui regio praesentaretur, et sicut ei et
sapientioribus regni placeret terminaretur.

A.D. 1179. Ib. i. 238. Tune rex congregatis episcopis
et comitibus et proceribus regni apud Windesovers, com-
muni eorum consilio, coram rege nlio suo, divisit in quatuor
partes Angliam et unicuique parti praefecit viros sapientes de
regno ; et postea misit eos per partes regni eis assignatas, ut
justitiam exercerent in populo.

R. BE DICETO, i. 434. Rex pater Anglorum his plurimum
quaerens prodesse qui minimum possunt, vicecomites publicis
functionibus et ratiociniis involutes commodis propriis invigi-
lantes invenit. Quare de communi salute magis et magis sol-
licitus, certis in locis jurisdictions aliis fidelibus suis in regno
commisit, ut cognitus per provincias publicae potestatis ad-
ventus terrorem incuteret delinquentibus; fiscalia supprimentes,
et quae principis laederent majestatem, regiam indignationem
incurrerent; ferarum cubilia temerariis ausibus incursantes,
vel mulcta reprimeret vel carceralis custodia maceraret diutius;
metus poenae profugos absterreret, animadversio gravis per-
celleret interceptos ; homicidae suspendio punirentur, pro-
ditores damnarentur exilio, levioribus in flagitiis deprehensi
truncatione membrorum notabiles redderentur; invasores
locorum vigor compesceret judiciarius, enormitatem damni
satisfactio maturata sarciret. Rursus aliquot temporum